钦定古今图书集成/历象汇编/岁功典/第052卷 > 竞渡歌 张建封
## 钦定古今图书集成/历象汇编/岁功典/第052卷 > 竞渡歌 张建封

“五月五日天晴明，杨花绕江啼晓莺。使君未出郡斋
外，江上早闻齐和声。使君出时皆有准，马前已被红
旗引。”两岸罗衣扑鼻香，银钗照日如霜刃。鼓声三下
红旗开，两龙跃出浮水来。櫂影斡波飞万剑，鼓声劈
浪鸣千雷。鼓声渐急标将近，两龙望标目如瞬。坡上
人呼霹雳惊，竿头彩挂虹蜺晕。前船抢水已得标，后
船失势空挥桡。疮眉血首争不定，输案一明心似烧。
只将输嬴分罚赏，两岸十舟互来往。须臾戏罢各东
西，竞脱文身请书上。吾今细观《竞渡》儿，何殊当路权
相持。不思得岸各休去，会到摧舟折楫时。